Publication: Magyar Közlöny
Issue: MK-2005-91 (Year: 2005, Number: 91)
Era: 2004-2010
Section: szóló 1993. évi LXXIX. törvény (a továbbiakban: közoktatási törvény) 27. § (8) bekezdésében szabályozott feltételekkel a tanulók számára választható, vagy
Paragraph Index: 1132

2. A munkaterület rövid, jellemzõ leírása A vendéglátó eladó cukrászdában, eszpresszóban, kávéházban, gyorsétkezõ helyeken és kitelepüléseken ételeket és italokat értékesít. Ezek egy részét maga készíti el, másik részét készen kapja. – Elõkészítõ feladatai során: feltölti az italhûtõket, a cukrászvitrinbe tálcára helyezi a süteményeket, fagylaltot fagyaszt, kávét õröl, feltölti az italokat, a salátás pultot és az ételmelegentartót. Kihelyezi az árcédulákat, elõkészíti a tálalóeszközöket, a csomagolóanyagokat, a felszolgáláshoz szükséges eszközöket. Üzembe helyezi a sütõ-, fõzõ-készülékeket, ellenõrzi az italautomatát. – A vendégek vagy a felszolgálók rendelései alapján egyszerûbb ételeket készít, a kész hideg ételeket, cukrászati termékeket adagolja és tálalja. – Hidegkonyhai és cukrászati termékek befejezõ mûveleteit elvégzi, elvitel esetén becsomagolja. – Elkészíti és kiszolgálja a reggeli italokat, feketekávét fõz és tálal, rendeléseket állít össze, fagylaltot adagol, turmix- és báritalokat készít. – Egyes üzletekben (cukrászda, eszpresszó, kávéház) felszolgál. Számláz, fizettet és rendet rak a vendégek után. – Mûszak végén felméri a készletet, megállapítja a fogyást és elszámol.

Source: https://magyarkozlony.hu/hivatalos-lapok/12e6c1727711e4687c882097c8c47d9fabc7f0a3/dokumentumok/8e53034e13c84d08ff84011c4aadaa2aee558634/letoltes